HKU 754

**HKU 754**-ben való történések a Vörös lázadás sorozat Idővonala által vannak felállítva.

## Események

* Januárban:
	+ Január első hetében Darrow meglátogatja a seregéből még élő, de harcképtelenné vált embereit. Itt találkozik a lykosi bányából a Gamma Pokolfúróval Dagóval.
		- Miután Alexandar és Thraxa jelenti, hogy Atlas nem vette be a csalit, és Eleuszis helyett Angélia felé vette az irányt, Darrow azonnal a megtámadott város felé indul.
		- Amikor megérkezik, látja, hogy az emberei hullafáradtak, valamint a városban maradt embereit a város köré karóba húzták.
		- Arra gondolva, hogy Atlas kitalálta a tervének egy részét, Darrow parancsot ad Orion csapatának, hogy indítsák a Tartarosz hadműveletet.
		- Darrow és emberei követik Atlas nyomait Angélia elhagyatott utcáin, majd észreveszik, hogy a város védpajzsa eltűnik. Üveggolyó, a Vonító hekker észreveszi, hogy az Angéliai bázisra csatlakozó összes város így járt. Azaz az északi városok védőpajzs nélkül várják Atalantia ostromát.
		- Amíg az atombombák potyognak, Darrow új utasításokat ad a Szabad Légióknak. Amint befejezi a parancsosztogatást, az AcélEső elkezdődik.
		- Lysander maga is zuhog az Esőben Kalindora, Seraphina és Ajax társaságában. Amint elérik a légkört, nem az eredeti terv szerint haladnak, hanem Héliopolisz felé veszik az irányt.
		- Darrow a megmaradt Vonítóival a Halottkeltőben repülnek a Tizenegyes Légibázishoz utánpótlásokért. Közben az állomás közelében becsapódik egy atombomba és az erőhullám megtizedeli a csapatot.
		- Darrow megparancsolja Collowaynek, hogy menjen el Thraxáért a Halottkeltővel, és vigye őket Tükhébe. Ő addig a Hetes Légióval Tükhébe megy.
		- A Ladoni-pusztán haladva Lysanderékhez csatlakoznak a Pretoriánusok, akiket Rhone ti Flavinius vezet. Mind esküt tesznek Lysandernek.
		- A Viharistenek működésbe lépnek. Lysanderék csapatából rengeteg ember nem éri el a bunkert, így eltűnik, vagy meghal. Lysander beszámol arról, amit a nagyanyja eltitkolt.
		- Lysander, Seraphina, Kalindora és a Pretoriánusok önként jelentkeznek, hogy hatástalanítják a Viharistent.
		- Miközben a vihar szeme felé igyekeznek, Lysanderék találkoznak Cicero au Votummal és embereivel, akik csatlakoznak hozzájuk.
		- A Viharistenhez érve elkezdik a hatástalanítását. Egy Löveg megöli Seraphinát, és a Pretoriánusok közül sokakat.
		- A Vihar egyre csak erősödik, és amint Darrow eléri Tükhét, szembesül azzal, hogy a várost elárasztotta a víz.
		- Darrow megparancsolja Orionnak, hogy vegyen lejjebb a fokozaton, de nem hallgat rá. Ekkor a hadúr a tartalék kikapcsolóval inaktívvá teszi az összes Viharisten gépezetet, amivel megöli Oriont.
		- Fanyarpofa visszatér Darrow-ékhoz feldobva az álcáját, és elmondja, hogy Héliopoliszt ostromolják.
		- Darrow megkéri unokahúgát, Rhonnát, hogy menjen el Thraxáért, és vezesse őket Héliopoliszba.
		- Darrow beleegyezik, hogy Alexandar és az Arcosi Lovagok elmenjenek Tükhébe, hogy segítsenek az embereken.
		- Darrow a megmaradt kis csapatával Héliopolisz felé veszi az irány a pusztán keresztül.
		- Lysanderék másnap reggel újraszervezik Rhone, Kalindora és Cicero megmaradt embereit.
		- Lysander kéri Ajaxot, hogy küldje a megígért hajót, de Aja fia azt válaszolja, hogy nem.
		- Rhone felajánlja, hogy az emberei harmadával el tudják vinni biztonságosabb helyre Lysandert, de ő nem akarja hátrahagyni embereit. Cicero azonban otthagyja embereinek nagyját.
		- Lysanderék vonítást hallanak, és felkészülnek az Arató elit csapatával való harcokra.
		- Darrow-ék könnyedén végeznek az egyik hatástalanított Viharisten mellett összeverődött kis sereggel, ami történetesen Lysander serege volt. Lysander arcának fele leég.
		- Darrow-ék megérkeznek Héliopolisz közelébe, ahol látják, hogy Ajax ostromolja a várost. Fanyarpofa előremegy, hogy felderítse a terepet.
		- Atlas emberei megölik Darrow embereit, őt meg elkapják.
		- Rettegés utasítására már készülnek megerőszakolni Darrow-t, amikor Colloway meghozza Thraxát és a felmentősereget.
		- Az Egyes Légió Héliopolisz megtartása miatt harcba keveredik Ajax embereivel.
		- Darrow infarktust kap, mivel rengetek stimet adott be magának, és régóta nem pihent.
		- Amíg Darrow lábadozik, Thraxáék befejezik a városét vívott harcot, ami a Lázadás győzelmével zárult.
	+ Három nappal a csata után Musztáng beszédet mond Arész Visszhangjaról, amiben buzdítja az embereit, hogy segítséget küldjenek a Merkúrra.
		- Mindeközben a Dél-Pacifika ikeri utánpótlást lőnek Darrow-éknak Héliopoliszba.
		- Virginia au Augustus beszéde után Táncos hívja az Uralkodót, hogy elmondja szép beszéde ellenére még mindig nem támogatja őt.
		- Virgina és Holiday megérkezi az Optimatákhoz, ahol Daxoval szeretnének beszélni.
		- Musztáng értesül arról, hogy Caraval cu Publius Szenátor is jelen van. Eléri, hogy három nap múlva a szavazáson az ő pártját fogják a Rezek.
	+ A szavazás előtti napon Musztáng találkozik az Ezüstök szövetségével, a Zenit-gyűrűvel.
		- Az Ezüstökkel való tárgyalás után Musztáng értesül arról, hogy Sevro au Barca a Fejek Hercegét is megölte a Szindikátusból.
		- Pax elrablását elemzi, amikor Holiday értesíti, hogy Theodora emberei elkapták a Kezek Herceget.
		- Rengetegszer lezajlott ugyanaz a beszélgetés Musztáng és a Herceg között, miközben Theodora és emberei a Musztáng által kifejlesztett pszichoTüske segítségével megszerezték a Szindikátus egyik fejesének emlékeit.
		- Sevro és a Vonítók megérkeznek a titkos épületbe, ahol Musztáng kihallgatta a Herceget. Victra parancsára meg akarják ölni a Rózsaszínt.
		- Virginia ráveszi Sevroékat, hogy mellette harcoljanak. Miután Sevro megesküszik Musztángnak, az Uralkodó beengedi barátját a Herceghez. Sevro kitörli a Herceg összes emlékét.
		- Virginia és Sevro szembesíti Táncost a Kezek Hercegétől megszerzett videót. Táncos nem szeretné, ha kiderülne homoszexualitása, hiszen a népe még nem képes ezt elfogadni.
		- Musztángék törlik a videót, mert nem szeretnék megzsarolni táncost. Helyette azonban elmondják az igazat mindenről. Amint megérti Táncos, hogy Paxot és Electrát elrabolták, megígéri Musztángnak, hogy támogatni fogja ő mindenben a Szavazáson. Továbbá rájönnek, hogy Publius a Szindikátus beépített embere.
	+ A szavazás napján Sevro és a Vonítók Régi-Tokióba mennek, hogy végezzenek a Szindikátus Királynőjével. Daxo előhozza a katonai erők küldésének kérdését.
		- Táncos kiáll, hogy a szavazatukat elmondhassa. Szónoklása közben vért köhög, majd lezúg a lépcsőn, és meghal. A Vox Populi és Caraval Szenátor Virginiát okolja Táncos megmérgezéséért.
		- Amíg a Gondnokok nem csinálnak semmit, a felbőszült Vox legyilkolja a Szenátorokat. Virginia és Daxo amíg tud, ellenáll, és harcol. Virginiát leteperik. Daxot Obszidiánok fogják le, míg a Szindikátus Királynője, a Vörösnek álcázott Lilath lefűrészeli a fejét.
	+ A puccs után közvetlenül Csendes Sefi elviszi Paxot, Electrát és Ephraimot a Marsról.
		- Megérkeznek a Vénusz Szívébe, ahol Sefi elmondja, hogy az Uralkodó nagy eséllyel halott.
		- Sefi elmondja Ephraimnak, hogy el akarja foglalni a kimériai bányákat. Ephraim egy tervet ad elő Sefinek, amit a Királynő elfogad.
	+ Hat nappal a Szavazás után Atalantia felhívja Darrow-t. Megmutatja neki a felvétel a Vörös Galambok Napjaról, majd felajánlja, hogy ha 24 órán belül feladják magukat, akkor csak a Darrow-t, Harnasszosz, és Thraxát végzik ki.
		- Darrow-ot lesúlytják a hírek, a tanácsra bízza a döntést, és elvonul, hogy feleségére és fiára gondolhasson.
		- Másnap Fanyarpofa felébreszti Darrow-t, hogy meghozták a döntést, ami az, hogy nem adják meg magukat.
		- Ahogy a parton állnak, a sokkal korábban küldött utánpótlások megérkeznek. Egy kis holoCsepp is érkezett, amelyen Virginia megígérte Darrow-nak, hogy eljön érte.
		- Felesége üzenete hatására Darrow újra erőt kap, és a tanácsnak elmondja a tervét, amivel kijuthatnak majd innen.
		- Darrow magához hívatja a FőKreátort, Glirasztészt, hogy segítsen nekik elmenni a Merkúrról.
	+ Tíz nappal a Ladoni csata után Diomédész au Raa elhagyja a Merkúrt, hogy a Peremet felkészítse a háborúra.
	+ Tizenegy nappal a Vörös Galambok Napja után Ephraim csatlakozik Sefiékez a rituáléra, amelyet hatalmas harcok előtt tartanak.
		- Ezt követően Ephraim eszik Ozgard varázsbogyóiból, ami miatt három napig folyamatosan hallucinál.
	+ Négy nappal a bányák elfoglalása után Sefiék sárkányvadászatot tartanak, amelyben Pax és Electra is részt vehet.
	+ Lysander egyedül marad a sivatagban, mivel egy viharban elszakadt társaitól, akiket a Lázadás el is kapott. Ajax bérgyilkost küld rá, de Lysander a Szellem Szemével könnyedén végez Senecával. Négy nappal ezután talál egy farmot, ahol megtisztálkodhat, lepihenhet és AleoVerát is tehet a leégett arcára.
		- Két nappal később Erebosz felé feszi az irányt. Találkozik egy Vörös családdal, akik elmondják neki a Társadalom embereinek helyzetét.
		- Ereboszt teljesen lerombolta a vihar. Lysander egy karóerdőbe megy segíteni egy karóba húzottnak. Rálép egy aknára, és felrobban.
		- A robbanásra érkeznek Atlas emberei, a Gorgók, és elviszik egy barlangba, ahol tömlöcbe vetik. A tömlöcben Alexandar és az Arcosi Lovagok tanyáznak már.
	+ Ephraim és Xenophón csatlakoznak a vadászatra, mint nézők. Sefi az utolsó pillanatban nem képes kifeszíteni az íját, ezáltal megölni a sárkányt. Ephraim és Freihild megmentik az Obszidiánok Királynőjének életét.
		- Az Obszidiánok elkezdik feldarabolni a hatalmas sárkányt. Ozgard megkéri Paxot, akit most nem látnak szívesen az Obszidiánok, hogy szerezzen neki pár ínycsiklandozó falatot.
		- Ephraim figyelmezteti Valdirt, hogy Sefi tud a Freihilddel való viszonyáráol, szóval jobban leplezhetné magát.
		- Freihild, Ozgard és Ephraim a sárkány koponyájával elmennek egy szent helyre, hogy befejezzék a rituálét. Ephraim itt beszélget Freihilddel a Sefi, Valdir és ő szerelmi háromszögéről. Freihild elmegy sétálni, és keresni kezd egy alapanyagot a rituáléhoz.
		- Később Ephraim és Ozgard megtalálja Freihild tetemét. Megjelenik mellette Volsung Fá, aki odaadja Freihild megharapott szívét Ephraimnak, hogy adja át Sefinek.
		- Ephraimék elmesélik, mi történt, és bár Sefi nem hiszi a Varégák legendájában, most mégis fontolóra veszi létezésük mivoltát.
		- Valdir a Freihild halála miatti gyászban meggyilkolja a griffeket. Később kiderül, hogy megmérgezték a vizét, azért tette azt, amit tett. A mérgezésért Ozgardot okolják, és Sefi kitagadja.
		- Sefi elárulja Ephraimnak, hogy megmérgezték. Valamint elmondja, hogy Volga igazából Ragnar lánya, ezáltal szeretné, ha ő követné majd a trónon.
	+ Másnap reggel a Pandorát megtámadják a Varégák. Volga Fjorgan, Lagalosi Lyria, Victra és Függelék sikeresen elmenekül, bár később eltalálják a hajójukat, és lezuhannak.
		- A Varégák kidobálják a meggyilkolt áldozataiknak a hulláit az Össztörzs területeire.
		- Ephraim megszökteti Paxot és Electrát az Obszidiánoktól. Menekülésük közben Electra megműti Ephraimot, és kivesz a szívéből egy beültetett kis szerkezetet.
		- A lezuhanás után Lyria és Volga túlélők után kutatnak. Lyria rátalál a haldokló Függelékre. Amint a Barna nő meghal, egy parazita átmászik belőle Lyria orrába.
		- Lyriáék rátalálnak Victrára. Lyria nem hajlandó segíteni a terhes Aranyon, így elindul keresni valami várost.
		- Időközben meglátja, hogy a roncsok felé közeledik a Vörös Ököl, így visszafut és segít Victrának.
		- Victra, Volga és Lyria sikeresen elmenekül az Ököl elől, és a hegyekből figyelik, ahogy átkutatják a roncsokat.
	+ Musztáng az üres Holdcsarnokban van, ahol pár Gondnok társaságában élőben nézheti ahogy Publius megvádolja embereit a Nép Bíróság előtt.
		- Theodorát és Servillát halálra ítélik, és kivégzik.
		- Elkezdik Musztáng ügyét is megvitatni, de ekkor berobog az ajtón Lilath a Csontlovasaival.
		- Miután térdre kényszerítették a Szenátorokat, Musztáng mellé behozzák Sevrot és a Vonítókat is.
		- Kiderül, hogy az egész mögött nem Lilath áll, hanem Adrius au Augustus klónja, az Iszonyat.
		- Az Iszonyat Sevro, Kavics és Bohóc kivételével elevenen elégeti a Vonítókat, akiket egy vasfarkasba dugott. Közben megfenyegeti Sevro, hogy a pszichoTüske segítségével kiradírozza az összes emlékét.
		- Amikor a Vox flottái és Niobé flottái egymásnak esnek, Virginia kihasználja a lehetőségét, és a klón és Lilath közé éget szúr.
		- Musztáng lunai irodájában az Iszonyat nézegeti az eredeti Adrius által készített rejtvényeket. Musztáng békét köt ""testvérével", és egy szál Éjjeli Liliomot ad neki. A virág agresszivitásra erőszakosan reagál, így megszúrja az Iszonyatot.
		- Lilath a klón segítségére siet, de Musztáng a virággal őt is megtámadja. Lilathnak sikerül pár komolyabb sérülést okoznia Musztángnak mielőtt elmenekül.
		- Musztáng hívja Kavaxot, aki erősítést küld a lány megmentésére. Holiday elviszi Musztángot a *Reynard*ra.
		- Virginiának az Iszonyat karmai között kellett hagynia Sevrot, Kavicsot és Bohócot, amiért iszonyatos bűntudata van.
		- Kavax megígéri Virginiának, hogy amint tehetik, megmentik Sevroékat. Valamint elmeséli, hogy a Perem idefelé tart, hogy besegítsen a Társadalomnak a harcban. Kavax azt is elárulja, hogy egy régi ismerőst elküldött a Merkúrra Darrow-ért.
	+ Amikor már pár napja börtöntöltelék Lysander, Atlas au Raa elhívja a kabinjába, mert rájött valódi kilétére.
		- Atlas elmondja Atalantia tervét Héliopoloszra nézve.
		- Lysandernek nem tetszik a terv, mivel meg szeretné menteni a foglyul ejtett embereit.
		- Lysander elkábítja Atlast, kiszabadítja Arcosékat, és a kiütött Rettegés Lovagjával elmenekülnek a barlangból.
		- Amíg üldözik őket a Gorgók, Alexandarnak sikerül segítséget kérnie Darrow-tól.
		- Alexandar, Druzilla és a Cato álcáját viselő Lysandernek sikerül Darrow hajójának hangárába jutnia.
* Februárban:
	+ Másnak Glirasztész kéri hogy találkozhasson *Cato au Virtuvius*szal, azaz Lysanderrel. Miután Darrow-ék a DNS-ét megvizsgálták, és hazugságvizsgáló alá vetették, engedték, hogy találkozzanak, mivel semmi érdekeset nem találtak a szabadelvű fiatalban.
		- Aznap éjjel Lysander és Glirasztész beszélgetnek Lysander tervéről Héliopolisz felszabadítása/elfoglalása érdekében. Kicsivel később Glirasztész háztartása hűséget esküszik Silenius örökösének, és elkezdik a városban maradt hűségesek felkutatását.
		- Mindeközben a Perem Birodalmának flottája elindul az Iótól, hogy a Földet megtámadhassák, ezzel segítve a Társadalomnak a harcokban.
	+ Körülbelül egy héttel később Lyria, Volga és Victra még mindig az erdőben bujdokol. Victránál megindul a szülés, így a közeli halászfaluba mennek menedéket keresni.
		- Az erdőhöz legközelebb eső házba mennek, ahol egy Vörös halász él a családjával. Lyria gyanúsnak találja a férfit, Cormad O'Vadrost, így megkötözik őt. Lyria segít Victrának a szülésben.
		- Miután a gyermek, Ulisszesz megszületik, Volga elmegy, hogy segítséget hívjon. Lyria egy pillanatig nem figyel oda, és Cormac megöli a házban élő kislányt. Ezzel felfedi kilétét, mivel ő is egy a Vörös Ökölből. Lyria megöli a férfit.
		- A ház kigyullad, Victra elmenekül a kisbabával az erdőbe. Lyria a ház mellett a haldokló lánnyal marad. Később Victra után ered.
		- Victrát nem találja, csak dulakodás nyomait. Picivel később megtalálja Ulisszesz holttestét egy fához rögzítve.
		- Lyria visszatér a városba, ahol látja, hogy Victrát és Volgát elkapták, majd egy hajóba teszik őket, és elviszik.
		- Lyria egy másik családnál kap menedéket éjszakára. Megtudja, hogy mi folyik a városban.
		- Másnap megtalálja Füge fekete gömbjét, amiben sok hasznos felszerelést talál. A mostani ügyéhez a leghasznosabb egy csomó fog, amik savat tartalmaznak.
		- Lyria megkéri Maevet, hogy segítsen neki, hogy az Ököl elvigye őt is feleségnek. Amint ez megtörténik, és a többi elrabolt lány között találja magát, elmondja nekik a tervét. A lányok pár ember kivételével mind segíteni akarnak neki.
	+ Másnap reggel Lyria a Vörös Ököl főhadiszállásánál lévő bányába érkezik meg, mint jövendőbeli feleség.
		- A feleségválasztó ceremónián Lyriát egy már részeg Ököltag választja ki. Lyria játssza a szerepét, közben manipulálja a részeg, kanos újdonsült férjét.
		- Lyria elharapja a fogát, és a férjére köpi a savat. A haldokló férfi elárulja neki, hogy hol találja meg Victrát. Lyria menekülőre fogja, amivel meghívást kapott Harmónia exkluzív kihallgatására.
		- Egy másik sav-foggal kiszabadul, és elindul, hogy kiszabadítsa Victrát. Időközben rátalál Harmónia szobájára, ahonnan segélykérést ad le, majd Victrának visz onnan ImpulzusVértet és beretvát.
		- Miután kiszabadítja az Arany nőt, és a bányában mindenkit aki szembe került legyilkoltak, végre sarokba szorítják Harmóniát, akit egy lándzsavipera fészekbe löknek.
		- Ephraimék közben befogják Lyria segélykérését, és továbbítják a Marson mindenkinek, és elindulnak, hogy megmentsék őket.
		- Korábbi Árész Fik, a Köztársaság veteránjai, és a Vörös Ököl által elrabolt lányok családjai csatlakoznak Ephraimékhoz, és megtámadják az Ököl főhadiszállását. Pax végez Harmónia LángHajójával.
		- Ephraim újra találkozik Volgával és Lyriával, valamint Electra és Pax is újra láthatja Victrát. Az Arany nő először meg akarja ölni Ephraimot, de amint megtudja hogy miket tett azért, hogy most itt legyenek, békén hagyja.
	+ Másnap Ephraim és a többiek Atticában, a Julii birtokon vannak. Pax megmutatja Ephraimnak a felvételt, ami bizonyítja, hogy a Fehér Xenophón a Varégákkal dolgozik. Pax megkéri a Szürkét, hogy menjen vissza az Obszidiánokhoz, és figyelmeztesse Sefit.
		- Ephraim elviszi Volgát Trigg szobrához, és megígéri neki, hogy másnak reggelire visszatért, de ezt el kell intéznie még.
		- Ephraim Ozgardnak elmeséli az új információkat, majd megkéri, hogy segítsen kiszabadítani Valdirt. Ozgard hozza a Skuggikat, akik szintén segítenek Ephraimnak.
		- Míg Ozgard és a Skuggik Valdirt szabadítják ki, Ephraim Xenophónhoz siet. Meglátja, hogy a Fehér nemcsak a Varégákkal dolgozik, hanem ő Atlas au Raa beépített embere, valamint hogy nincs egyedül a szobában. Az egyik Varéga lerúgja, és a Szürke elveszti eszméletét.
		- Amikor felébred, Xenophón beadta már Sefinek, hogy Ephraim a Varégákkal van.
	+ Másnap a tanácskozáson Sefi az Össztörzsnek kijelenti, hogy harcolni fognak a Varégákkal.
		- Egy Köztársasági felségjelzésű hajón Volsung Fá érkezik. Xenophón felfedi azt, hogy vele van, valamint elmondja, hogy Volsung nem más, mint Ragnar és Sefi apja.
		- Sefi és Volsung párbajoznak, Sefi alul marad. Volsung kitépi lánya szívét és elfogyasztja. Mostantól ő az Obszidiánok Királya.
		- Volsung megengedi embereinek, hogy Olümpia városában fosztogassanak, megerőszakoljanak bárkit. Ephraim szeretne beszélni Volsunggal. Volsung a beszélgetés után megkéri Xenophónt, hogy a szívtűvel ölje meg Ephraimot.
		- Pax átalakította korábban az szívtűt, ami most Xenophón zsebében felrobban. Xenophón meghal, Ephraim haldoklik, de Volsungnak csak a fél arca robbant le.
		- Volsung odamegy Ephraim lebénult testéhez, kitépi a szívét és felfalja.
	+ Darrow rájön, hogy Cato au Virtuvius nem más, mint Lysander au Lune. Figyelmezteti Alexandart és Rhonnát, akik jelenleg nála tartózkodnak.
		- Mire Darrow és a Vonítók odaérnek, Lysander már megölte Alexandart, és Rhonnát is elverte.
		- Darrow-ék üldözőbe veszik Lysandert, amikor az EMP aktiválódik. Darrow-ék lezuhannak, mivel a gravCsizmájukat, és vértjeiket kisütötte az EMP.
		- Lysander a rabok, a Pretoriánusai és a városban maradt hűségesek segítségével Darrow ellen indul, hogy bevegye a várost.
		- A Via Triumpiánál Darrow halálos sebet ejt Kalindorán, Lysander megsebesíti Thraxát. Darrow elmenekül, Lysander utána ered.
		- Menekülés közben Darrow egyszercsak visszafordul és összecsap Lysanderrel. Lysander egyik beretvájával átdöfi Darrow tüdejét, a másikkal Darrow csapását védi ki. A csapás ereje miatt Darrow beretvája eltörik, a karja is ilyen sorsra jut, míg Lysander csak leesik a lováról.
		- Darrow a serege megmaradt tagjaihoz csatlakozik a Halomban, ahol a végső ütközetet várják.
		- Amikor már minden remény eltűnni látszik, megjelenik Cassius, aki kimenekíti Darrow-t és a Vonítókat Héliopoliszból.
		- Lysander örül, hogy mentora mégsem halott, de bántja, hogy Darrow elszökött. Minden bánata ellenére azonban sikert könyvelhet el, hiszen Héliopolisz és ezáltal az egész Merkúr a Társadalomé ismét.
	+ A negyedik napon, miután Ephraim Sefihez indult, a Barca-erők megérkeznek Olümpiába. Volga ekkor megtalálja Ephraim maradványait.
		- Aznap este Victra, Volga, Lyria, Electra és Pax eltemetik a kicsi Ulisszeszt. Bár Victra eleinte az Aranyak temetését, a naptemetést szerette volna fiának, később rájött, hogy Sevro biztosan meglátogatná majd Ulisszesz sírját.
		- A temetés után Victra a Julii-k hagyományához illően, amelyet akkor hajtanak végre, ha valaki miatt a család vére hullott, kiúszik a tengeren a lemenő napba, majd napnyugta után, mivel látja a hazahívó fényt, visszatér.
	+ Másnap Volga és Lyira egy hajóba teszik Ephraim tetemét, hogy a Földön, Trigg szülővárosában temethessék el, végakarata szerint. Ekkor Lykosi Kieran, a Mars Főkormányzója érkezik.
		- Kieran elmondja, hogy a Merkúr elesett, és az öccse, Darrow halott. Emellett elmondja, hogy Volsung megkereste őt, és azzal a feltétellel, hogy visszakapja unokáját, elhagyja a Marsot.
		- Volga megtudja, hogy ő Ragnar lánya, Volsung Fá unokája. Az Obszidián nő belemegy, hogy Volsunghoz megy, ahol közel akar kerülni hozzá, hogy aztán bosszút állhasson Ephraimért.
		- Miután Volga elmegy, Pax elmondja Lyriának, hogy tud a parazitáról. Azt is elmondja, hogy ha megjavíttatja, akkor segíthet Volgának, így elküldi a lányt Okuluszba.
	+ Lysander Diadalmenete az újjáépülőHéliopoliszban van tartva. Glirasztész új egyenruhákat készíttetett Lysander Pretoriánusainak, ahol a Luna-Ház szimbóluma szerepel. Ezt Atalantia ellenségeskedőnek veszi.
		- A Diadalmenet végén, ahol Lysander a Babérkoszorúját megkapja, Silenius örököse megkéri Atalantia kezét. Úgy indokolja, hogy ő lemond a trónról Atalantia javára, valamint a Lune fiú által táplált hűség, és az Atalantia által gerjesztett félelem erős együttesével sikeresen le fogják tudni győzni a Köztársaságot.
		- Atalantia elfogadja Lysander házassági ajánlatát. A Diadalmenet végeztével Atalantia a hajóján férfivá avatja vőlegényét, Lysandert.
	+ Másnap Atalantia mellett ébred fel Lysander. Később ellátogat a haldokló Kalindorához.
		- Kalindora beismeri Lysandernek, hogy Atalantiának és neki volt köze szülei halálához, ugyanis Octavia parancsára bombát telepítettek a hajójukra. Azért kérte ezt Octavia, mert Anastasia és Brutus Revus au Raa és Nero segítségével puccsot akart végrehajtani.
		- Kalindora azt is elmeséli Lysandernek, hogy azért nem emlékezik a szüleire, mert haláluk után Octavia a Pokolszékbe ültette, amivel kitörölte az emlékeit róluk.
		- Aznap este Kalindora meghal. A *Megsemmisítő*n tartják a naptemetését, amin Atalantia túlzottan megjátssza magát.
		- Atalantia megbízza Lysandert, hogy felügyelje Tükhé újjáépítését.
	+ Virginia végre megérkezik a Marsra. Azonban a landolás előtt Kavax tanácsára az AcélKört repülik, ami azt jelenti, hogy a Mars körül tesznek egy kört, hogy megmutassák hatalmukat.
		- Miközben a körüket repülik, Virginiáék látják, hogy lángokból a marsiak kirajzolják a parittyaPengét. Ez erőt és reményt ad Musztángnak.
		- Miután Égeában landolnak, és Virginia végre újra látja fiát, Paxot, Virginia ellátogat Ulisszesz sírjához a Julii-birtokon.
		- Victra haragszik Virginiára, amiért magára hagyta Sevrot, amikor elmenekült, de amint meglátja a Vörös Galambok Napján, és azután szerzett sebeit, magához öleli Musztángot.
		- Victra megígéri Virginiának, hogy ha nem tudják megmenteni mindkettejük férjét, akkor hatalmas bosszút álnak értük.
	+ Eközben a Perem és a Társadalom erői Diomédész és Ajax parancsnoksága alatt egyesülnek, és beveszik a Földet.
		- A Föld elestéről Pax jön értesíteni Virginiát.
	+ Néhány nappal azután, hogy Tükhé újjáépítése megkezdődik, Lysander a Földön a Zsarnokok Temetőjében, ami egy sivatag, privát találkozón vesz részt Apollonius au Valii-Rath-tal
		- Miután felállítják az étkezőasztalt különleges csemegékkel, és azok eredetéről és finomságáról beszélgetnek egy keveset a felek, Lysander elmondja Apolloniusnak a tervét.
		- Lysander felajánlja Apolloniusnak Ajaxon, Atalantián és Atlason elkövetendő bosszú lehetőségét, és a büszkeség és dicsőség lehetőségét, amit a háborúval megszerezhet. Apolloniusnak tetszik ez, de még kéri Lysandert, hogy tanítsa meg a Szellem Szemének fortélyaira is. Ezen feltételek mellett szövetséget kötnek.

## Halálok

* Seraphina au Raa
* Orion xe Aquarii
* Táncos
* Daxo au Telemanus
* Seneca au Cern
* Freihild
* Függelék
* Servilla au Arcos
* Theodora
* Min-Min
* Üveggolyó
* Crastus au Arcos
* Ignácius au Arcos
* Hadriánusz au Arcos
* Druzilla au Arcos
* Alexandar au Arcos
* Ulisszesz au Barca
* Harmónia
* Gunkid
* Csendes Sefi
* Xenophón
* Ephraim ti Horn
* Kalindora au San
* Brittania ag Krieg